Літоўская вышэйшая марская школа

Літоўская вышэйшая марская школа () — літоўская дзяржаўная вышэйшая навучальная ўстанова, якая знаходзіцца ў Клайпедзе.

 Гісторыя 
Школа была створана 25 лютага 1948 года пастановай Савета Міністраў СССР, загадам Міністэрства рыбнай прамысловасці СССР і Міністэрства вышэйшай адукацыі СССР. Гэта была ваенізаваная навучальная ўстанова закрытага тыпу. Навучэнцы павінны былі жыць у казарме, выконваць строгі рэжым і насіць форму як унутры установы, так і за яе межамі.

Навучальная ўстанова неаднаразова мяняла сваю назву і статус:
 1948 — Клайпедская марская школа
 1991 — Клайпедская вышэйшая марская школа
 1998 — каледж Марскога інстытута Клайпедскага ўніверсітэта
 2001 — Літоўскі марскі каледж
 2008 — Літоўская вышэйшая марская школа

Сімвалам Клайпеды з’яўляецца парусны карабель «Мерыдыян», які да 1968 года быў месцам стажыроўкі для курсантаў школы.

 Спасылкі 
 Сайт акадэміі 

Катэгорыя:Навучальныя ўстановы з літоўскай мовай навучання
Катэгорыя:Адукацыя ў Клайпедзе
Катэгорыя:Вышэйшыя навучальныя ўстановы Літвы
Катэгорыя:Марскія вышэйшыя навучальныя ўстановы
Катэгорыя:1948 год у Літве